**EELNÕU nr 2**

HALLISTE VALLAVOLIKOGU

**OTSUS**

Halliste 22. november 2016 nr

**Halliste Vallavolikogu 25.08.2010 otsuse nr 21**

**„Vallavara otsustuskorras ja enampakkumise**

**teel võõrandamine ja hindade määramine“ lisa**

**muutmine**

Halliste Vallavolikogu 25.08.2010 otsuses nr 21 „Vallavara otsustuskorras ja enampakkumise teel võõrandamine ja hindade määramine“ otsustati võõrandada otsustuskorras Halliste vallale kuuluv vara. Üürniku loobumisel määrati otsuse lisas kinnitatud hind enampakkumise alghinnaks. Antud otsuse lisas on Halliste vallas Õisu alevikus Ringi tn 5 (endine maja nr 9) korteri nr 8 korteriomand märgitud sotsiaalkorteriks ning hinda ei ole määratud. Tegelikkuses ei vasta antud korter sotsiaalkorteri nõuetele. Kuidvõrd antud korteri üüriline on huvitatud tulevikus korteri ostust, on põhjendatud vallavarale hinna määramine.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Halliste Vallavolikogu 30.03.2016 määruse nr 12 „Halliste vallavara valitsemise kord“ § 29 lõike 4 ja haldusmenetluse seaduse § 64

Halliste Vallavolikogu o t s u s t a b:

1. Määrata korteriomandi (kinnistu registriosa nr 2199639), asukohaga Ringi tn 5 (katastriüksuse tunnus 19202:005:1480) Õisu alevik, Halliste vald, Viljandi maakond reaalosa korterile nr 8 hinnaks 2500 eurot.

2. Muuta Halliste Vallavolikogu 25.08.2010 otsuse nr 21 lisa järgmiselt:

2.1. Jrk nr 18 all korteriomandi hinna juures sõna „(sotsiaalkorteriks)“ asendada hinnaga „2500 eurot“.

3. Otsus jõustub teatavakstegemisest.

4. Otsust on võimalik vaidlustada Tartu Halduskohtus 30 päeva jooksul arvates otsuse teatavakstegemisest.

Andres Rõigas

volikogu esimees